Nerbioiko Sari Handia

Nerbioiko Sari Handia 1966 urtetik 2003 arte Portugaleteko uretan jokatu zen estropada garrantzitsua izan zen. 1990tik aurrera BBK Bandera izen ofiziala izan bazuen ere izen historikoaz ezagutu zen.

 Historia 

50 eta 60. hamarkadetan urtean Kontxako Bandera, A Coruñako Generalisimoaren Kopa eta Espainiako Traineru Txapelketa baino ez ziren jokatzen. Bizkaian ere estropada handi bat antolatzeko asmotan sortu zen Nerbioiko Sari Handia. Lehenengo edizioa 1966ko urriaren 1 eta 2an izan zen eta Pedreña nagusitu zen Hondarribia eta San Juanen aurretik.

1971ean El Corte Ingles Bandera jokatzen hasi zen Nerbioiko saria izan eta astebete beranduago. Bandera bi hauek klasiko bihurtuz joan ziren urteak pasa ahala eta beti denboraldiko azken bi estropadak izaten ziren. 1997an istiluak izan ziren. Kaikuk egn zuen denbora onena lehenengo jardunaldian baina epaileek deskalifikatu egin zuten. Bigarren jardunaldia hastera zihoanean Kaikuko trainerua trabeska jarri zen estropada eremuan eta ezin izan zen estropada jokatu. Ondorioz ekitaldi hura anulatuta gelditu zen.

2003an izan zuen azken ekitaldi handia Nerbioiko Sari Handiak. 2003an bizkaitar traineruentzako bigarren bandera bat antolatu zen eta 2004ean jarraipena izan zuen. El Corte Ingles Banderak aldiz oraindik ere jarraitzen du TKE Ligaren barruan.

Portugaleteko estropada eremua bikaina da ikusleentzat baina kirolari dagokionez kaleen artean neurriak estuagoak dira eta istiluak gertatu izan dira. Bestalde kaleen arteko diferentzia ere haundia izaten da eta hainbat sistema frogatu izan dira diferentzia hauen eragina gutxitzeko.

 Palmaresa 

 Urtea  Irabazlea  Bigarrena  Hirugarrena 1966  Pedreña   Hondarribia  San Juan 1967  Hondarribia  Orio  Astillero 1968  Hondarribia  Lasarte  Pedreña  1969  Lasarte  San Juan  Hondarribia 1970  Orio  Astillero  Lasarte 1971  Astillero  Orio  Lasarte 1972  Astillero  Getaria  Orio 1973  Orio  Lasarte  Hondarribia 1974  Orio  Lasarte  Astillero 1975  Lasarte  Castro Urdiales  Orio 1976  Santurtzi  Orio  Lasarte 1977  Santurtzi  Orio  Kaiku 1978  Kaiku  San Juan  Santurtzi 1979  Santurtzi  Kaiku  Orio 1980  Kaiku  Hondarribia  Santurtzi 1981  Kaiku  Zumaia  Algorta 1982  Kaiku  Santurtzi  Algorta 1983  Zumaia  Santurtzi  Kaiku 1984  Zumaia  Orio  Algorta 1985  San Juan  Kaiku  Zumaia 1986  Zumaia  San Juan  Kaiku 1987  San Pedro  Zumaia  San Juan 1988  San Juan  San Pedro  Santurtzi 1989  San Pedro  San Juan  Santurtzi 1990  San Pedro  San Juan  Zierbena 1991  San Pedro  Orio  Zierbena 1992  Donibaneko Arraunlariak  Arraun Lagunak  Santurtzi 1993  San Pedro  Donibaneko Arraunlariak  Ciudad de Santander 1994  San Pedro  Donibaneko Arraunlariak  Orio 1995  Orio  Donibaneko Arraunlariak  San Pedro 1996  Orio  San Pedro  Hondarribia 1997  anulatua 1998  Orio  San Pedro  Santurtzi 1999  Orio  Koxtape  Urdaibai 2000  Orio  Koxtape  Trintxerpe 2001  Orio  Santurtzi  Castro Urdiales 2002  Orio  Urdaibai  San Juan 2003  Astillero  Orio  Castro Urdiales

 Laburpena 

 Elkartea  Garaipenak  Urteak Orio  10  1970,1973,1974,1995,1996,1998,1999,2000,2001,2002 San Pedro  6  1987,1989,1990,1991,1993,1994 Kaiku  4  1978,1980,1981,1982 Santurtzi  3  1976,1977,1979 Zumaia  3  1983,1984,1986 San Juan (Koxtape+Donibaneko)  3  1985,1988,1992 Astillero  3  1971,1972,2003 Hondarribia  2  1967,1968 Lasarte (Michelin)  2  1969,1975 Pedreña  1  1966

 Bizkaitarren BBK Saria 

2003an eta 2005ean traineru bizkaitarren artean jokatu zen saria antolatu zen.

 Urtea  Irabazlea 2003  Bateratze (Arkote-Elantxobe) 2004  Arkote 2005  Santurtzi

 Erreferentziak 

 Kanpo estekak 
 Traineras.es webguneko informazioa (1989 arte)
 Traineras.es webguneko informazioa (1990-2003)

Kategoria:Bizkaiko traineru-estropadak
Kategoria:Portugaleteko kirola